Keskkonnaamet; Terviseamet	
	17.06.2024 nr 10-11/1385 - 1	

Teade keskkonnamõju strateegilise hindamise algatamise kohta		

	
Tallinna Keskkonna- ja Kommunaalamet teatab vastavalt keskkonnamõju hindamise ja juhtimissüsteemi seaduse § 35 lg 6 keskkonnamõju strateegilise hindamise (edaspidi KSH) algatamise otsusest.
Tallinna Linnavolikogu 30. mai 2024 otsusega nr 91 algatati Haabersti linnasoas Paldiski mnt 108 kinnistu ning lähiala detailplaneering ja sama otsusega algatati ka detailplaneeringu KSH, kuna  detailplaneeringuga kavandatakse olulise keskkonnamõjuga tegevust nagu kõrghoone rajamist linnakeskkonda. Kavandatava kuni 22-korruselise kõrghoone rajamise tulemusena suureneb niigi tiheda liiklusega Haabersti liiklussõlme piirkonnas liikluskoormus veelgi, mõjutades oluliselt turvalisust ja liikluskorraldust. Liikluse kasvuga kaasnev suurenev müratase ja õhusaaste avaldavad negatiivset mõju nii planeeringualale, kontaktvööndile kui kogu linnakeskkonnale. 
Detailplaneeringu koostamise eesmärk on Paldiski mnt 108 ärimaa sihtotstarbega kinnistu sihtotstarbe muutmine äri- ja elamumaaks ning ehitusõiguse määramine 1-22 korruseliste äriruumidega korterelamute ehitamiseks. Samuti üldiste maakasutustingimuste ja  heakorrastuse, haljastuse, parkimise ning tehnovõrkudega varustamise põhimõtteline lahendus.
Haabersti linnaosas asuva planeeritava maa-ala suurus on 2,03 ha.
Strateegilise planeerimisdokumendi ja KSH algatamise otsusega saab tutvuda Tallinna õigusaktide registris aadressil teele.tallinn.ee ning planeeringu materjalidega saab tutvuda Tallinna planeeringute registris aadressil https://tpr.tallinn.ee/DetailPlanning/Details/DP046250  
Otsus on lisatud ka kirjale.

Lugupidamisega	
	
(allkirjastatud digitaalselt)	
Toomas Haidak	
ameti juhataja asetäitja

Tallinna Linnavolikogu 30.05.2024 otsus nr 91 koos lisadega.	

Lea Vutt
645 7820 lea.vutt@tallinnlv.e